《闻契尚书除浙省参政因寄乐仲本》
元代·乃贤

一春多病思纷纷，隔屋幽禽梦里闻。夜雨来时愁作客，落花多里正思君。

尚书曳履登黄阁，里士弹冠卧白云。宾主东南高会日，西湖风月定平分。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。